The Trial of the Chicago 7

***The Trial of the Chicago 7*** é un filme estadounidense de 2020 escrito e dirixido por Aaron Sorkin. Baseado en feitos reais, o filme conta a historia dos Chicago Seven, un grupo de activistas contra a guerra de Vietnam acusados de conspiración e de cruzar fronteiras estatais co obxectivo de incitar disturbios na Convención Demócrata de 1968 que se celebrou en Chicago. Está protagonizado por Yahya Abdul-Mateen II, Sacha Baron Cohen, Daniel Flaherty, Joseph Gordon-Levitt, Michael Keaton, Frank Langella, John Carroll Lynch, Eddie Redmayne, Noah Robbins, Mark Rylance, Alex Sharp e Jeremy Strong.

Sorkin escribiu orixinalmente o guión en 2007, coa intención de que Steven Spielberg dirixise o filme cun elenco de actores descoñecidos. Despois da folga de guionistas de 2007 e por mor de problemas orzamentarios, Spielberg abandonou o proxecto e o propio Sorkin foi anunciado como director en outubro de 2018. A maioría do elenco uniuse ao proxecto ese mesmo mes. A rodaxe comezou no outono de 2019 en Chicago e nos arredores de Nova Jersey.

Orixinalmente, a súa distribución nos cinemas estaba xestionada por Paramount Pictures, mais os dereitos de distribución foron vendidos a Netflix por mor da pandemia por coronavirus. Estreouse nalgúns cinemas escollidos dos Estados Unidos o 25 de setembro de 2020, e dixitalmente en Netflix o 16 de outubro de 2020. Recibiu valoracións positivas por parte da crítica.

## Personaxes 
### Os sete de Chicago 
* Sacha Baron Cohen como Abbie Hoffman
* Eddie Redmayne como Tom Hayden
* Alex Sharp como Rennie Davis
* Jeremy Strong como Jerry Rubin
* John Carroll Lynch como David Dellinger
* Noah Robbins como Lee Weiner
* Daniel Flaherty como John Froines

### Outros papeis 
* Yahya Abdul-Mateen II como Bobby Seale
* Kelvin Harrison Jr. como Fred Hampton
* Mark Rylance como William Kunstler
* Ben Shenkman como Leonard Weinglass
* Joseph Gordon-Levitt como Richard Schultz
* J. C. MacKenzie como Tom Foran
* Frank Langella como Xuíz Julius Hoffman
* Michael Keaton como Ramsey Clark
* John Doman como John N. Mitchell
* Wayne Duvall como Paul DeLuca
* Caitlin FitzGerald como Daphne O'Connor
* Max Adler como Oficial Stan Wojohowski
* C. J. Wilson como Sarxento Scott Scibelli
* Alice Kremelberg como Bernardine
* Damian Young como Howard Ackerman
* Alan Metoskie como Allen Ginsberg

## Notas 
## Véxase tamén 
### Bibliografía 
* Sorkin, Aaron. *The Trial of the Chicago 7: The Screenplay.* Nova York: Simon & Schuster, 2020. . 
* Editado por Mark L. Levine, George C. McNamee and Daniel Greenberg / Foreword by Aaron Sorkin. *The Trial of the Chicago 7: The Official Transcript.* Nova York: Simon & Schuster, 2020. . 
* Editado cunha introdución de Jon Wiener. *Conspiracy in the Streets: The Extraordinary Trial of the Chicago Seven.* Por Tom Hayden e debuxos de Jules Feiffer. Nova York: The New Press, 2006. 
* Editado por Judy Clavir e John Spitzer. *The Conspiracy Trial: The extended edited transcript of the trial of the Chicago Eight. Complete with motions, rulings, contempt citations, sentences and photographs.* Introdución de William Kunstler e continuación de Leonard Weinglass. Indianápolis: Bobbs-Merrill Company, 1970. . 

### Ligazóns externas 
* Páxina oficial 
* 
* Ficha en Metacritic 
* Ficha en RottenTomatoes